text
stringlengths 23
555
| dataset
stringclasses 1
value | script
stringclasses 1
value | lang_script
stringclasses 1
value |
|---|---|---|---|
Naatu biyika inanawan inan ai’it a merar ayiy abuwi ai sebomaim imara’at ? O segar ima’am faifuw ait ius ?
| Bible_taxi1500 | Latn | aai_Latn |
Naatu mar biyika isawow inu’in akaifi , o dibur bar ima’ama ainanawani ? ’ ”
| Bible_taxi1500 | Latn | aai_Latn |
“ Aiwob orot boro niyafutih nao , ‘ Anababatun au’uwi , nati ana veya’amaim ayu taitu gidigidih isah kwasisinaf , i ayu isau kwasinaf . ’ ”
| Bible_taxi1500 | Latn | aai_Latn |
“ Imaibo sabuw ana beyawane hinabatabat isah boro nao , ‘ Biyau’umaim kwatit sa’ab kwan . Kwa i orarafen wanawanan kwarun , Demon Mowan ana tounamatar bairi isah wairaf wanatowan hibobogaigiwas kwan imaim kwarun bairi e’arahi .
| Bible_taxi1500 | Latn | aai_Latn |
Ayu aa amomorob , men abisa ta kwaitu aan , sikau mamamah harew men kwaitu atom .
| Bible_taxi1500 | Latn | aai_Latn |
Ai nanawan anan men au merar kwayi a sebomaim amara’at . Segar ama’am faifuw men kwaitu ausimih , a sawow ainu’in , o dibur baremaim ama’am men kwana kwainanawanu . ’ ”
| Bible_taxi1500 | Latn | aai_Latn |
“ Naatu i boro hiniya’afut hinao , ‘ Regah , mar biyika o aa imomorob , o harewamih sika mamamah , o ibinanawan , o segar ima’am , o isawow inu’in , o dibur bar ima’am men aibaisimih ? ’ ”
| Bible_taxi1500 | Latn | aai_Latn |
“ Imaibo i boro niyafutih nao , ‘ Anababatun a tur ao’owen , ayu taitu gidigidih men kwabibaisih , nati i men kwakok ayu kwatibaisu . ’ ”
| Bible_taxi1500 | Latn | aai_Latn |
“ Naatu nati sabuw i boro hinan ma’ama wanatowan ana baimakiy hinab . Baise sabuw gewasih boro hinan yawas ma’ama wanatowan hinab hinama hiniyasisir . ”
| Bible_taxi1500 | Latn | aai_Latn |
Jesu bi’obaibiyih ufunamaim , ana bai’ufununayah isah eo ,
| Bible_taxi1500 | Latn | aai_Latn |
“ Kwanaso’ob veya rou’ab ufunamaim Tar Nowaten ana hiyuw enan . Nati ana veya’amaim Orot Natun boro hinab rakit sabuw umahimaim hinayai hina’onaf . ”
| Bible_taxi1500 | Latn | aai_Latn |
Imaibo Firis ukwarih naatu regaregah ai’in etei firis gagamin Kaiafas ana baremaim hiru’ay .
| Bible_taxi1500 | Latn | aai_Latn |
Naatu Jesu wa’iwa’iramaim fatumin bain asabunin isan hiyakitifuw .
| Bible_taxi1500 | Latn | aai_Latn |
Baise hio , “ Men hiyuw tanabowabow wanawananamaim , anayabin rakit boro tanaku’ub was hinagiy . ”
| Bible_taxi1500 | Latn | aai_Latn |
Jesu na Bethany orot Simon biyan kokom ani’anin ana baremaim tit ,
| Bible_taxi1500 | Latn | aai_Latn |
mare ma bay eaa auman babin ta kibub kikimin kabay wabin alabaster imaim hikwak raiy ana baiyan gagamin hisuwai batabat bai na run Jesu aribun yan isuwai re .
| Bible_taxi1500 | Latn | aai_Latn |
Ana bai’ufununayah hi’itin yah so’ar hio , “ Iti sawar i yabin en asir esisinaf .
| Bible_taxi1500 | Latn | aai_Latn |
Igewasin iti raiy ana baiyan tatayara’ah hitatubun kabay tatab , sabuw yababan wairafih tatitih . ”
| Bible_taxi1500 | Latn | aai_Latn |
Baise Jesu so’ob abisa hio , imih iuwih eo , “ Babin men yumatanamaim kwana’umih . Anayabin sawar gewasin maiyow ayu isau esisinaf .
| Bible_taxi1500 | Latn | aai_Latn |
Sabuw yababan wairafih boro mar etei bairi kwanama kwanibaisih , baise ayu i boro men mar etei bairi tanama’amih .
| Bible_taxi1500 | Latn | aai_Latn |
Iti babin ayu biyau raiy erabirab i ayu au morob isan eyayabuna .
| Bible_taxi1500 | Latn | aai_Latn |
Anababatun a tur ao’owen , tafaram wanawananamaim iti Tur Gewasin hinabibinan ana maramaim abisa gewasin iti babin sisinaf boro kik owe’owen na’atube auman hinabinan . ”
| Bible_taxi1500 | Latn | aai_Latn |
Imaibo bai’ufununayah nah 12 wanawanahimaim orot wabin Judas Iscariot tit in firis ukwarih biyah tit ,
| Bible_taxi1500 | Latn | aai_Latn |
naatu ibatiyih , “ Ayu Jesu anab kwa anabit boro abisa ayu kwanitu ? ” Naatu matanamaim kabay hibotait hiyab in 30 na’atube hiya’asair .
| Bible_taxi1500 | Latn | aai_Latn |
Nati ana veya’amaim Judas ef ana gewasin nuwet Jesu batih isan .
| Bible_taxi1500 | Latn | aai_Latn |
Faraw Wanawanan Yeast En ana hiyuw veya wantoro’ot bubusuruf , Jesu ana bai’ufununayah hina hio , “ Menamaim kukokok Tar Nowaten ana bay anabogaigiwas ? ”
| Bible_taxi1500 | Latn | aai_Latn |
Jesu iyafutih eo , “ Kwanan Jerusalem bar merar kwanatit orot iti ana tur kwana’owen kwanao , ‘ Bai’obaiyenayan eo , ayu au veya i natit , akokok au bai’ufununayah bairi boro o abaremaim Tar nowaten ana hiyuw anaa aniyasisir . ’ ”
| Bible_taxi1500 | Latn | aai_Latn |
Bai’ufununayah Jesu eobaimanih na’atube hisinaf , Tar Nowaten ana hiyuw hibogaigiwas .
| Bible_taxi1500 | Latn | aai_Latn |
Naatu nati rabirab bai’ufununayah etei 12 Jesu bairi himare hibusuruf bay hiaa .
| Bible_taxi1500 | Latn | aai_Latn |
Bay hiaa wanawananamaim Jesu eo , “ Turobe a tur ao’owen , kwa wanawanamaim orot ta boro babau inao anamorob . ”
| Bible_taxi1500 | Latn | aai_Latn |
Ana bai’ufununayah hai yababan ra’at , naatu ta’ita’imon hibusuruf Jesu hibabatiy hio , “ Regah , nati i men ayu’umih ? ”
| Bible_taxi1500 | Latn | aai_Latn |
Jesu iyafutih eo , “ Orot menatan ayu airi tew wanawanan ai rafiy anabubutu’ub , nati orot i boro ayu babau nao .
| Bible_taxi1500 | Latn | aai_Latn |
Orot Natun i boro namorob Bukamaim hikirum hio na’atube . Baise orot yait ayu babau nao , nati orot i boro yababan gagamin na’in nab . Gewasin nati orot tafaramamaim men tatufuwamih ! ”
| Bible_taxi1500 | Latn | aai_Latn |
Judas yanuwayan Jesu ibatiy eo , “ Regah , o kunotanot i men ayu’umih ? ” Jesu iya’afut eo , “ O wai . ”
| Bible_taxi1500 | Latn | aai_Latn |
Bay hia wanawanan Jesu rafiy bai , i gegewasin sawar , imasib , ana bai’ufununayah itih eo , “ Iti i ayu biyau kwabai naatu kwa’aan . ”
| Bible_taxi1500 | Latn | aai_Latn |
Imaibo wine kerowasamaim hisuwai batabat bai God ana merar yi sawar , itih eo , “ Kwa etei’imak iti kwanatom .
| Bible_taxi1500 | Latn | aai_Latn |
Iti i ayu au rara , au Obaibasit Boubun abisuwai sabuw moumurih hai bowabow kakafih notawiyen isan .
| Bible_taxi1500 | Latn | aai_Latn |
A tur ao’owen , ayu iti wine boro men anatom , anama’am nati ana veya’amaim wine boubun kwa bairit Tamai ana aiwobomaim tanatom . ”
| Bible_taxi1500 | Latn | aai_Latn |
Naatu himisir ew ta hitabor hitit hin Olive Oyawamaim hitit .
| Bible_taxi1500 | Latn | aai_Latn |
Imaibo Jesu hai tur eowen eo , “ Iti boun gugumin kwa etei boro kwanabihir ayu kwanihamiyu , Buk Atamaninamaim eo na’atube , ‘ Ayu nabatanenayan orot boro ana’asabun , naatu bobaituw etei boro na’abaragiy nanabin hinan . ’
| Bible_taxi1500 | Latn | aai_Latn |
Baise ayu morobone anamimisir ufunamaim boro au na ani’iyon wan anan Galilee anatit . ”
| Bible_taxi1500 | Latn | aai_Latn |
Peter iya’afut eo , “ Turau’unah boro hinabihir , baise ayu boro men anabihir o anihamiyimih . ”
| Bible_taxi1500 | Latn | aai_Latn |
Jesu Peter iu , “ Anababatun a tur ao’owen , boun gugumin o boro ayu inayaubu mar tounu , naatu i ufunamaim kokorere boro nao’o inanowar . ”
| Bible_taxi1500 | Latn | aai_Latn |
Peter raro’on rab eo , “ Ayu boro men kafa’imo tur nati ana’omih , morobomih na’at airit tanamorob . ” Naatu bai’ufununayah etei tur ta’imon hio .
| Bible_taxi1500 | Latn | aai_Latn |
Imaibo Jesu ana bai’ufununayah bairi hitit hin Gethsemane hitit naatu iuwih eo , “ Iti imaim kwamare kwama , ayu anan auweyane anayoyoban . ”
| Bible_taxi1500 | Latn | aai_Latn |
Peter naatu Zebedee natunatun rou’ab buwih bairi hin , ana not kwaris naatu dogoron wanawanan ana yababan ra’at
| Bible_taxi1500 | Latn | aai_Latn |
iuwih eo , “ Dogorou wanawanan au yababan i ra’at kwanekwan dogorou emama’afut . Imih iti’imaim kwamare mata nanuw bairit tanama . ”
| Bible_taxi1500 | Latn | aai_Latn |
Jesu akisinamo nabinamaim in yumatan au babe ra’iy yoyoban eo , “ Tamai , karam iti biyababan ana kerowas ayu biyau’umaim itabosair , baise men ayu au kok , o a kok . ”
| Bible_taxi1500 | Latn | aai_Latn |
Naatu matabir maiye na ana bai’ufununayah nah tounu hi’inu’in itih , Peter isan eo , “ Anayabin aisim nataunu’uka mata hifot kwa’inu’in , karam one hour na’atube mata tanuw bairit tatama ?
| Bible_taxi1500 | Latn | aai_Latn |
Mata to iwa’an kwayoyoban , saise men routobon kwanabaimih . Anun i ekokok yoyoban , baise biya i himorob . ”
| Bible_taxi1500 | Latn | aai_Latn |
Mar bairou’abin Jesu in maiye yoyoban eo , “ Tamai , iti biyababan ana kerowas bosairin isan ana ef men nama’am na’at , basit anatom , saise a kokok anasinaf namatar . ”
| Bible_taxi1500 | Latn | aai_Latn |
Matabir maiye nan matah kou bit hi’in yugaranih inan itih .
| Bible_taxi1500 | Latn | aai_Latn |
Naatu ihamiyih hi’in i mar baitonin matabir in tur ta’imon eo yoyoban maiye .
| Bible_taxi1500 | Latn | aai_Latn |
Imaibo matabir na ana bai’ufununayah biyah tit eo , “ Kwa boro’ika kwa’in kwabiyarir ? Mata tinuw , kwamisir , Orot Natun ana veya i natit , sabuw kakafih umahimaim eyey .
| Bible_taxi1500 | Latn | aai_Latn |
Kwamisir tan ! Orot yanuwayanaban iti enan kwa’i’itin . ”
| Bible_taxi1500 | Latn | aai_Latn |
Jesu eo ana tur sawara’e , bai’ufununayah 12 wanawanahimaim orot ta , wabin Judas , sabuw kou’ay gagamin na’in , firis ukwarih naatu regaregah ai’in hibiyafarih nawiyih kaiy , kefat , mis hiteten auman bairi hina hitit .
| Bible_taxi1500 | Latn | aai_Latn |
Orot yanuwayan sabuw eobaimanih eo , “ Orot menatan anamamamay orotoban nati kwanab kwanafatum . ”
| Bible_taxi1500 | Latn | aai_Latn |
Judas mutufor in Jesu biyan tit eo , “ Tufuw isa nama Bai’obaiyenayan ! ” naatu mamay .
| Bible_taxi1500 | Latn | aai_Latn |
Jesu iya’afut eo , “ Au begon , abisa isan inot inan saife kusinaf . ” Imaibo sabuw hibatabat hitit Jesu uman hibai hibukikin .
| Bible_taxi1500 | Latn | aai_Latn |
Bai’ufununayan orot ta ana kaiy bora’ah , firis gagamin ana akir wairafin tainin roun eafuw .
| Bible_taxi1500 | Latn | aai_Latn |
Naatu Jesu iu , “ A kaiy ana efanamaim kwiwan maiye , anayabin sabuw iyab umahimaim kaiy tema’am boro kaiyomaim hinamorob .
| Bible_taxi1500 | Latn | aai_Latn |
O men iso’obamih , ayu Tamai isan atabifefeyan boro mar ta’imon tounamatar sibisib na’atube tiyafarih ayu hitawasfafaru .
| Bible_taxi1500 | Latn | aai_Latn |
Baise nati na’atube anasinaf , Buk Atamaninamaim mataramih hi’o hikikirum boro men niturobe’emih . ”
| Bible_taxi1500 | Latn | aai_Latn |
Naatu tatabir sabuw isah eo , “ Ana itinin ayu bainowan mowan na’atube , imih kaiy kefat kwaiteten ayu yuwu rabu’umih kwanan . Mar etei Tafaror Bar wanawananamaim ama sabuw abi’obaiyih aisim men imaim kwatafatumu ?
| Bible_taxi1500 | Latn | aai_Latn |
Baise abisa God ana dinab oro’orot Buk Atamaninamaim hio hikikirum emamatar saife nan niturobe . ” Nati’imaim ana bai’ufununayah etei hihamiy hibihir .
| Bible_taxi1500 | Latn | aai_Latn |
Sabuw Jesu hibai hifatum hibai hin firis gagamin wabin Kaiafas ana baremaim hitit , nati’imaim Ofafar Bai’obaiyenayah naatu regaregah ai’in hiru’ay hima’am .
| Bible_taxi1500 | Latn | aai_Latn |
Baise Peter yokaika Jesu i’ufunun bairi hina , firis gagamin ana bar sebosebomaim hitit naatu run ma’utenayan oro’orot bairi himare abisa tamamatar ta’itin isan .
| Bible_taxi1500 | Latn | aai_Latn |
Firis gagamin naatu kaniser ana kau’ay etei hiru’ay nuhinot tur hitabow hitit hitifufuwen Jesu tamorob isan .
| Bible_taxi1500 | Latn | aai_Latn |
Baise nuhinot tur hinunuwet men ta hibai . Sabuw moumurih maiyow hitit Jesu morobomih hibifufuwen hai tur naniyan en . Yomaninamaim orot rou’ab hitit ,
| Bible_taxi1500 | Latn | aai_Latn |
hiorereb hio “ Iti orot eo , ‘ Ayu i karam God ana Tafaror bar anagurus nare , naatu veya tounu wanawanan boro anawowab efanin namatar . ’ ”
| Bible_taxi1500 | Latn | aai_Latn |
Imaibo Firis gagamin misir Jesu isan eo , “ O boro men tur ta inao ? Orot hairi o a tur isan hio’orereb inonowar boro tur ta inao ai en ? ”
| Bible_taxi1500 | Latn | aai_Latn |
Baise Jesu awanamaim men tur ta titamih . Naatu Firis gagamin eo maiye , “ God wanatowan ma’anin wabinamaim aobaifaro , o God ana Roubinen orot na’at basit kuo anowar . ”
| Bible_taxi1500 | Latn | aai_Latn |
Jesu iya’afut eo , “ Tur i nati kuo , baise kwa etei a tur ao’owen . Mar boro nanan orot Natun boro God uman ana asukwafune nabat mar ana rofom wanawanan nanan kwana’itin . ”
| Bible_taxi1500 | Latn | aai_Latn |
Firis gagamin iti tur nonowar ana veya ana faifuw bai sib eo , “ Iti orot i tur kakafin maiyow eo God ebi’ib ! Aisim boro tanama sif rubonayah afa’abo tananuwet ? Kwa taiyuw bai’ib tur eo kwanowar ,
| Bible_taxi1500 | Latn | aai_Latn |
kwa a not i mi’itube ? ” Etei hiya’afut hio , “ I bowabow kakafin sinaf imih namorob ! ”
| Bible_taxi1500 | Latn | aai_Latn |
Imaibo yumatan hikwaitututur , hiborabirab naatu sabuw afa hiboborabirab ,
| Bible_taxi1500 | Latn | aai_Latn |
hio , “ Keriso , o God ana dinab orot na’at kuo anowar ! Yait o rab ? ”
| Bible_taxi1500 | Latn | aai_Latn |
Peter ufun bar ana seboseb wanawanan mare ma’am , Firis Gagamin ana bowayan babitai tit iu , “ O auman i Galilee orot Jesu ana of ta . ”
| Bible_taxi1500 | Latn | aai_Latn |
Baise Peter sabuw etei nahimaim yaub eo , “ Ayu o a tur kuo yabin men aso’ob . ”
| Bible_taxi1500 | Latn | aai_Latn |
Naatu misir tit in bar ana etawan awanamaim tit , nati’imaim bowayan babitai ta itin naatu oro’orot nati’imaim hibatabat hai tur eowen eo , “ Iti orot i Jesu Nazareth mowan ana of ta . ”
| Bible_taxi1500 | Latn | aai_Latn |
Peter iban maiye yaub naatu ifaro eo , “ Ayu nati orot men aso’ob . ”
| Bible_taxi1500 | Latn | aai_Latn |
Hima kafa’imo orot afa nati’imaim hibatabat hina Peter biyan hitit hio , “ O i anababatun ni’i orot ana of ta , anayabin a tur kuo ana nowarin naatu a sawar io’osen ana itinin i ta’imon . ”
| Bible_taxi1500 | Latn | aai_Latn |
Imaibo Peter ifaro eo , “ Ana bifufuwen na’at God ana orarafen anab , tur anababatun a tur ao’owen , ayu iti orot men aso’ob . ” Mar ta’imon kokorere eo .
| Bible_taxi1500 | Latn | aai_Latn |
Basit Peter nuhin taseb Jesu eo not , “ O boro mar tounu ayu inayaubu , imaibo kokorere boro nao . ” Naatu Peter tit in ufun rerey igagagamat .
| Bible_taxi1500 | Latn | aai_Latn |
Maraumanika Firis ukwarih etei naatu regaregah ai’in bairi Jesu morob isan hio hiyabunai sawar .
| Bible_taxi1500 | Latn | aai_Latn |
Basit uman hifatum hibai hitit Roman hai gawan Pilate umanamaim hiyai .
| Bible_taxi1500 | Latn | aai_Latn |
Judas , yanuwayan Jesu kakafinamaim hiya’iyai i’itin ana veya dogoron rusib , kabay 30 bai matabir na Firis ukwarih naatu regaregah ai’in nahimaim tit , eo
| Bible_taxi1500 | Latn | aai_Latn |
“ Ayu asinaf kakaf orot gewasin baban ao emomorob . ” Hiya’afut hio , “ Nati o a yababan , o akisimo ina’itin inayabunai . ”
| Bible_taxi1500 | Latn | aai_Latn |
Judas kabay nati Tafaror Bar kabay teya’aya’amaim itaiy re naatu ihamiyih tit in sikan warasa yai morob .
| Bible_taxi1500 | Latn | aai_Latn |
Firis ukwarih kabay hibai hio , “ Iti i rara ana kabay , ata ofafar men ebibasit boro Tafaror Bar ana kabay ya’aya’amaim tanayai na’in . ”
| Bible_taxi1500 | Latn | aai_Latn |
Etei’imak hio hibibasit ufunamaim , kabay hibai noukwat bu’urayan ana kamar hitubun , saise nah touman sabuw hai rah ana efan namatar .
| Bible_taxi1500 | Latn | aai_Latn |
Ana’an nati isan kamar wabin “ Rara ana Kamar ” hibiwab in na iti boun ana veya tit .
| Bible_taxi1500 | Latn | aai_Latn |
Naatu abistan dinab orot Jeremiah eo ina iturobe . “ Israel sabuw orot ana baiyan baitinin isan kabay etei 30 hibibasit .
| Bible_taxi1500 | Latn | aai_Latn |
Noukwat bu’urayan ana kamar hitubun Regah ayu iu’uwu na’atube . ”
| Bible_taxi1500 | Latn | aai_Latn |
Jesu Roman gawan nanamaim bat , naatu gawan Jesu ibatiy , “ O Jews sabuw hai aiwob ? ” Jesu iya’afut eo . “ Nati kuo , ayu boro abi tur anao . ”
| Bible_taxi1500 | Latn | aai_Latn |
Firis ukwarih naatu regaregah ai’in Jesu ubar hitin tur kakafin isan hio men kafa’imo iyafutimih .
| Bible_taxi1500 | Latn | aai_Latn |
Basit Pilate Jesu iu , “ Sabuw kakafih isan ubar hit teo’orereb kunonowar ? ”
| Bible_taxi1500 | Latn | aai_Latn |
Baise Jesu men kafa’imo awanamaim tur ta tit , naatu Gawan orot ana kasiy ra’at ifofofor men kafaita .
| Bible_taxi1500 | Latn | aai_Latn |
Tar Nowaten hiyuw ana veya , gawan hai binanakwar eo na’atube , mar etei dibur barane sabuw hai kok orot menatan tirurubin i ebobotait .
| Bible_taxi1500 | Latn | aai_Latn |
Nati ana veya orot wabin gagamin Jesu Barabas dibur ma’am .
| Bible_taxi1500 | Latn | aai_Latn |